เรื่องร้องเรียน: สถานประกอบการ The Rat ซอยทองหล่อ13 เปิดเพลงด้วยดีเจ ทำให้มีเสียงเบสรบกวนเวลาพักผ่อนของลูกบ้านในยามวิกาล ไม่วามารถพักผ่อนได้ตามปกติ แจ้งเรื่องไปแล้วหลายครั้ง รวมถึงมีการติดต่อหาผู้จัดการของร้านแล้วถึง 2 ครั้ง ในวันศุกร์ที่ 17 กุมภาพันธ์ 2566 แต่ก็ยังไม่มีการแก้ไข
การดำเนินการของเจ้าหน้าที่: เรียนท่านผู้แจ้ง วันที่ 22 กุมภาพันธ์ 2566 เจ้าหน้าที่ฝ่ายสิ่งแวดล้อมฯเขตวัฒนา ได้เข้าตรวจสอบร้าน the rat ขณะตรวจสอบร้านปิดทำการ จากการสอบถามคุณต้นน้ำเจ้าของสถานที่แจ้งว่า ทางร้านได้ปรับเปลี่ยนรูปแบบเป็นการให้เช่าสถานที่จัดงานประมาณเดือนละ 2 ครั้ง จึงได้แนะนำห้ามมิให้จัดกิจกรรมที่ส่งเสียงดังก่อความเดือดร้อนแก่ผู้พักอาศัยใกล้เคียง และให้แจ้งเพื่อนบ้านก่อนมีการจัดงานทุกครั้ง ตามรูปที่แนบ ฝ่ายสิ่งแวดล้อมฯเขตวัฒนา จึงทำการปรับสถานะเรื่องของท่านเป็นเสร็จสิ้น ขอบคุณครับ
ความเห็นของผู้แจ้ง: ผับเปิดกลางคืนครับ ทุกคนทราบดี ไปตอนเช้าแน่นอนว่าปิดทำการ ไม่ว่าทางร้าน/เจ้าของสถานที่จะปรับรูปแบบกิจการเป็นเช่นไร ก็มีหน้าที่ที่จะรักษามลภาวะทางเสียงไม่ให้ออกมารบกวนพื้นที่ข้างเคียง รอบล่าสุดที่เสียงดัง คืนวันที่ 17 ก.พ. 66 นี่ดังเทียบเท่าก่อนที่ทางร้านจะทำการปรับปรุงการเก็บเสียงด้วยครับ อยากจะเชิญหน่วยงานที่เกี่ยวข้องมาเป็นพยานที่สถานที่ผมโดยเฉพาะเย็นวันศุกร์มากเลยว่าเบสมันทุ้มดังตุ้บๆๆขนาดไหน ลูกบ้านผมบ่นกันกระจาย ว่านอนไม่ได้ ไม่รู้ว่าเรื่องต้องถึงสื่อออนไลน์ก่อนหรือเปล่าถึงจะมีความคืบหน้า
พื้นที่: แขวงคลองตันเหนือ เขตวัฒนา กรุงเทพมหานคร